《八音诗 其二》
宋代·孔平仲

金杯十分酒，酌子消百忧。石可补青天，弃与瓦砾侔。

丝可弦南风，织成绢素柔。竹帛未书功，光景忽以遒。

匏系久不食，栖栖江上洲。土鼓与蒉桴，为用先鸣球。

革带人所贱，犹列下邳侯。木有栋梁材，终当回万牛。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。